पाएं अपने शहर की ताज़ा ख़बरें और फ्री ई-पेपरडाउनलोड करें
बलोके रोड स्थित नेताजी पार्क इलाके में शराब के नशे में एक दोस्त ने दूसरे को कुल्हाड़ी से बुरी तरह से जख्मी कर दिया। वारदात के बाद सुबह से रात तक वो घायल के पास बैठा रहा। जब उसकी मां आई तो उसने शोर मचा दिया। लोगों ने इसकी सूचना पुलिस को दी। पुलिस भी एक घंटे बाद मौके पर पहुंची। उन्होंने घायल बरिंदर को निजी अस्पताल में पहुंचाया। वहीं आरोपी संगराम को थाने ले गई। जानकारी के मुताबिक संगराम बुटीक का काम करता है। उसकी शराब पीने की वजह से पत्नी घर छोड़कर चली गई थी। वो मां-बाप दोनों से मारपीट करता था।
इसकी वजह से पिता भी अलग रहने लगे। बुधवार सुबह मां के काम पर जाने के बाद दोस्त बरिंदर घर आया था, जोकि सैलून चलाता है। वहां दोनों ने बैठकर शराब पी और किसी बात को लेकर दोनों में बहस हो गई। इसके बाद संगराम ने कुल्हाड़ी से उसपर कई वार किए और फिर बेसबैट से उसे पीटा। खून से लथपथ हालत में संगराम ने उसे वहीं छोड़ दिया और उसके पास बैठकर शराब पीता रहा। शाम को मां आई तो उसने अंदर जाकर देखा जहां चारों तरफ खून फैला हुआ था और दोस्त जमीन पर तड़प रहा था। एसएचओ नीरज चौधरी ने बताया कि मामले की जांच चल रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn